APROBACIÓN DEFINITIVA DOS ORZAMENTOS DEFINITIVOS DO CONCELLO DE ARBO PARA O ANO 2022, XUNTO CO ANEXO DE PERSOAL, ANEXO DE INVESTIMENTOS E BASES DE EXECUCIÓN
ADMINISTRACIÓN LOCAL — Municipal — Arbo (Presupostos e cadros de persoal, 12/09/2022)

O Pleno do Concello de Arbo, en sesión extraordinaria e presencial, celebrada o pasado día 29 de xullo de 2022, aprobou, con carácter inicial, o Orzamento Xeral da Corporación para o exercicio 2022. Dito expediente permaneceu exposto ao público durante quince días hábiles, a través do taboleiro electrónico e físico, e no portal de transparencia da sede electrónica do Concello de Arbo, publicándose anuncio no Boletín Oficial da Provincia número 150 de 8 de agosto de 2022. Durante o período de exposición pública indicado, que se iniciou o día 9 de agosto de 2022 e rematou o 31 de agosto de 2022, presentáronse alegacións o 30 de agosto de 2022 que foron inadmitidas por acordo plenario adoptado en sesión extraordinaria e presencial celebrada o día 7 de setembro de 2022, onde se aprobou, por seis (6) votos a favor, do Sr. Alcalde e dos/as concelleiros/as do grupo municipal do PP, e dous (2) votos en conta dos concelleiros asistentes do grupo municipal de AGRELAR, o Orzamento Xeral da Corporación para o exercicio 2022, xunto coa plantilla orzamentaria ou cadro de persoal comprensiva de todos os postos de traballo reservados a funcionarios, persoal laboral e persoal eventual, anexo de investimentos e bases de execución para o ano 2022. En consecuencia, e de conformidade co establecido no artigo 20.3 do R. D. 500/90 e 169.3 do Texto Refundido da Lei Reguladora das Facendas Locais, faise pública a aprobación definitiva do expediente do Orzamento Xeral do Concello de Arbo, para o exercicio 2022, cuxo resumo por capítulos é o seguinte: Do mesmo xeito, e de conformidade co establecido no artigo 90 da lei 7/1985, de 2 de abril, reguladora das bases do réxime local, publícase o ANEXO relativo ao cadro de Persoal aprobado para o exercicio 2022, e que aparece dotado no Orzamento da Corporación para o mesmo exercicio: Co fin de dar cumprimento ao establecido no artigo 75.5 da Lei 7/85, de 2 de abril, reguladora das bases do réxime local, publícase a relación de cargos con dedicación exclusiva e parcial e as indemnizacións e asistencias: Ditas cantidades serán actualizadas, ano tras ano, de acordo coa mesma porcentaxe de incremento prevista para os empregados públicos nas Leis de Orzamentos Xerais do Estado, que para este ano 2022 se fixa nun 2%. Asistencias: 120 € pola asistencia ás sesións, tanto ordinarias como extraordinarias, dos órganos colexiados regulamentariamente constituídos no Concello de Arbo: Indemnizacións por quilometraxe: 0,19 €/Km Segundo o disposto no artigo 103. bis da Lei 7/1985, de 2 de abril, publícase a masa salarial da Corporación Local aprobada para o exercicio 2022: O límite da masa salarial do persoal laboral da Corporación ascende a 701.863,67 €, se ben, este límite poderase ver aumentado pola concesión de novos programas de emprego de carácter temporal subvencionados por outros organismos, así como pola asignación de produtividade e gratificacións extraordinarias ao referido persoal dentro do límite do crédito previsto nas aplicacións orzamentarias 920.150 e 920.151. A masa salarial será obxecto de publicación na sede electrónica da Corporación e no Boletín Oficial da Provincia. O que se fai público para xeral coñecemento e aos efectos procedentes, significándose que contra a aprobación definitiva do mesmo, e a teor do establecido no artigo 171.1 do Texto Refundido da Lei Reguladora das Facendas Locais, poderase interpoñer directamente recurso contencioso administrativo, na forma e prazos que establecen as normas de dita xurisdición. O Alcalde — Horacio Gil Expósito. Sinatura dixital á marxe. Data: 07.09.2022